ร้านนี้มีรีวิวมากมายยย....เลยตามรอยเหล่านักรีวิวมาขอชิมบ้าง แต่งวดนี้กลับต้องมาคนเดียว เลยกินได้เท่าที่เห็นนะคะ 

ร้านนี้อยู่ชั้นล่างของ Amari Residence ( ซึ่งทุกคนคงรู้ที่อยู่แล้ว ) ที่จอดรถ จอดข้างหน้าได้เลยค่ะ ไม่ต้องรับบัตรด้วย เลิศตรงนี้ 
ตอนนี้ร้านมีโปรกับบัตร KTC อยู่นะคะ ลด5% ค่ะ 
ร้านน่ารักมากค่ะ เป็นร้านที่เหมาะทั้งจะนั่งกินอาหาร และ ดื่มชาเมาท์มอย (อีกแล้ว) กับเพื่อนๆ หรือแม้กระทั่งมานั่งทำงานในมุมสงบ จิบกาแฟไปเรื่อยๆ 

พนักงานส่วนใหญ่น่ารัก ยิ้มแย้มดีค่ะ แต่บางคนก็แอบชักสีหน้า (พอดีวันที่ซิมไปทานมีคุณยายนั่งรถเข็นมาทานค่ะ คุณยายก็เรียกนู่น นี่นั่นซะเยอะ =.=! ) 

วันนี้เลยตามรอยหลายคนนะคะ 

Strawberry Honey Smoothie แก้วนี้มาก่อนเลยค่ะ เป็นStrawberry Yogurt Honey และ Banana ค่ะ ไม่โดนอย่างแรก เหมือนนม+ไอศครีมStrawberryปั่น คือมันนุ่มนวลมากก...กลิ่นStrawberryน้อยมากๆ ไม่ได้กลิ่นกล้วย หวานน้ำผึ้งนิดหน่อย ไม่แนะนำเลยค่ะ กินแล้วจบ T^T 

 Pasta Smoke Salmon Cream Sauce เ (240) ป็นเส้น Fettuccine พร้อมเนื้อแซลมอลฉีก ตัวเส้นต้มได้เจ๋งมากค่ะ พอดีๆ ไม่เละ ไม่แข็ง ซิมว่าน่าจะเป็นเส้นสดนะคะ ตัวครีมทำได้ดีมาก วางไว้แล้วไม่เป็นไข Pasta ครีมบางที่ถ้าวางนิดเดียวจะเป็นไขมัน หรือเป็นก้อนๆ ถามว่าเลี่ยนไม๊ ซิมว่าโอเคนะคะ ผู้ช่วยของจานนี้คือมะเขือเทศค่ะ ช่วยตัดเลี่ยนได้ดีทีเดียว ราวหน้ามาต้องลอง จานอื่น อยากรู้ค่ะว่าอร่อยทุกจานหรือเปล่า 

Fruit Tart (150) จานนี้ผลไม้ๆๆมากๆ ตอนเห็นตู้ขนม บอกตรงๆว่าตัดสินใจไม่ถูกจริงๆว่าจะกินอะไร มันเยอะมาก พนักงานแนะนำว่าให้ทาน Banoffee Cream Pie เพราะเป็น Signature ของร้านด้วย แต่ว่าซิมได้จัดการอาหารครีมๆมาเต็มๆ จะให้ครีมต่อคงไม่ไหว ก็เลยยืนตัดสินใจระหว่าง Lemon cheese cake กับ Fruit Tart อยู่นาน ตัวทาร์ตเนื้อแน่น เนื้อ custard นุ่มนวลค่ะ แต่ที่สำคัญคือผลไม้มันสดและเยอะมากๆ..มากจริงๆ เหมือนกินผลไม้ทั้งสวน รู้สึกสดชื่นมากๆ และรู้สึกคุ้มค่ามากๆ จากที่เห็นในรูปมีผลไม้ที่ถ้าไม่สดจริงมันจะเละเลย คือแพร์ และ กีวี ไม่เละ เนื้อแน่น อร่อยค่ะ ชอบๆ มีRasberry Blueberry Straberry จัดเต็มมาก ชอบค่ะ

สนนราคา คนเดียว 533บาทค่ะ ราคาค่อนข้างสูง แต่คุณภาพและความอร่อย ถือว่าคุ็มค่านะคะ แอบเซ็งเครื่องดื่มเล็กๆ ไว้มาลองตัวอื่นคราวหน้าค่ะ  